2017.gada .janvārī Rīkojums Nr.

Rīgā (prot. Nr. .§)

**Par pasākumiem Āfrikas cūku mēra izplatīšanās ierobežošanai**

 Pamatojoties uz Ministru kabineta 2017. gada 17. janvāra rīkojumu Nr. \_\_\_ "Par ārkārtējās situācijas izsludināšanu" un valsts galvenā pārtikas un veterinārā inspektora 2017. gada 14. janvāra rīkojumu Nr. 13 "Par Āfrikas cūku mēra karantīnas inficēto un riska teritoriju noteikšanu un tajā piemērojamiem kontroles pasākumiem", kā arī ņemot vērā zemkopības ministra sniegto informāciju par nepieciešamību veikt papildu pasākumus Āfrikas cūku mēra izplatīšanās ierobežošanai:

 1. Dzīvnieku izcelsmes blakusproduktus likvidēt:

1.1. SIA ”Grow Energy” dzīvnieku izcelsmes blakusproduktu pārstrādes uzņēmumā (reģistrācijas numurs 40103275664, juridiskā adrese: “Gravas”, Limbažu pagasts, Limbažu novads, LV-4020, faktiskā adrese: “Gravas”, Limbažu pagasts, Limbažu novads, LV-4020; Pārtikas un veterinārā dienesta atzīšanas numurs A 064721) par summu, kas nepārsniedz 103 500 *euro*;

1.2. Pārtikas un veterinārā dienesta Dienvidlatgales pārvaldes dzīvnieku izcelsmes blakusproduktu sadedzināšanas iekārtā “Hurikan PRO 1000” (faktiskā adrese: Daugavpils novads, Lauceses pagasts, AS “Balticovo” teritorija; Pārtikas un veterinārā dienesta atzīšanas numurs A 066900) par summu, kas nepārsniedz 20 800 *euro*.

2. Pēc nepieciešamības pašvaldībām organizēt dzīvnieku izcelsmes blakusproduktu sadedzināšanu sārtos, ar Valsts vides dienestu saskaņojot sadedzināšanas nosacījumus, ja dzīvnieku izcelsmes blakusproduktus nav iespējams likvidēt pilnā apjomā šī rīkojuma 1.punktā minētajās iekārtās.

 3. Saskaņā ar Publisko iepirkuma likumu 3. panta trešās daļas 2.punktu atļaut Pārtikas un veterinārajam dienestam bez iepirkuma procedūras izsludināšanas nodrošināt dzīvnieku izcelsmes blakusproduktu likvidēšanu šī rīkojuma 1.1.apakšpunktā minētajā uzņēmumā.

4. Pārtikas un veterinārajam dienestam nodrošināt uzraudzību un kontroli šī rīkojuma 1. un 2.punktā minētajās vietās.

5. Faktiskos izdevumus par dzīvnieku nogalināšanu un dzīvnieku izcelsmes blakusproduktu likvidēšanu un sadedzināšanu sārtos Āfrikas cūku mēra apkarošanas pasākumu laikā segt no valsts budžeta programmas 02.00.00 „Līdzekļi neparedzētiem gadījumiem”.

6. Ja tiek saņemts finansējums no Eiropas Savienības par rīkojumā minētajiem pasākumiem, kas kompensēti no valsts budžeta programmas 02.00.00 „Līdzekļi neparedzētiem gadījumiem”, tad tie tiek ieskaitīti valsts budžeta vispārējos ieņēmumos.

Ministru prezidents Māris Kučinskis

Zemkopības ministrs Jānis Dūklavs

17.01.2017. 10:52

316

S.Vanaga

67027363, Sanita.Vanaga@zm.gov.lv

L.Gurecka

67027063, Linda.Gurecka@zm.gov.lv